**Ministru kabineta noteikumu projekta**

„Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” (turpmāk – projekts) izstrādāts, pamatojoties uz Ministru kabineta 2013.gada 3.decembra sēdes protokollēmuma (prot. Nr.64 48.§) „Informatīvais ziņojums „Par pasākumiem, kas tiks veikti, lai Izglītības un zinātnes ministrija būtiski uzlabotu finanšu līdzekļu plānošanu, finanšu sistēmas sakārtošanu un budžeta līdzekļu izlietošanas kontroli, aprēķinot un sadalot līdzekļus pedagogu darba samaksai turpmāk un par izveidojušos situāciju ar trūkstošo finansējumu 2013./2014. mācību gadā pedagogu darba samaksas nodrošināšanai privātajām izglītības iestādēm”” 5.2., 5.5. un 5.6.apakšpunktā doto uzdevumu (turpmāk – protokollēmums).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādājot projektu, protokollēmumā minētie uzdevumi atkārtoti izvērtēti vispārējās izglītību regulējošās normatīvās bāzes kontekstā, kā arī ievērojot pakāpenību pārejā no viena finansēšanas normatīva uz citu un uzklausot izglītības iestāžu pārstāvju viedokļus. Ministru kabineta 2009.gada 22.decembra noteikumu Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk – noteikumi Nr.1616) 6.2.apakšpunktā noteikts, ka atbilstoši novadu un republikas pilsētu pašvaldību sniegtajai informācijai Valsts izglītības informācijas sistēmā Izglītības un zinātnes ministrija aprēķina normēto bērnu un skolēnu skaitu katrā izglītības pakāpē, piemērojot šādus koeficientus (..) 1.– 4.klases skolēnu skaitam – koeficientu 0,75, bet, ja skolēnu skaits ir 100 skolēni un mazāk, – koeficientu 1. Praksē tika konstatēts gadījumi, ka noteikumu Nr.1616 6.2.apakšpunkts tika interpretēts dažādi, jo atsevišķas izglītības iestādes šo normu attiecināja tikai uz 1.-4.klašu skolēnu skaitu, nevis uz visu pamatizglītības iestādēs skolēnu skaitu. Tādēļ šī tiesiskā regulējuma norma ir precizējama, nosakot, ka skolēnu skaitā iekļaujami visi izglītības iestādē (izņemt vidējās izglītības iestādēs) esošie skolēni no 1.- 9.klasei, jo pēc šo skolēnu skaita arī noteikts “mazās skolas” statuss.Saskaņā ar MK noteikumu Nr.1616 7.3.apakšpunktā minēto skolēnu skaitam vakara (maiņu) un neklātienes (tai skaitā – tālmācības) vispārējās izglītības programmās piemēro koeficientu 0,8. Šis koeficients aprēķināts atbilstoši šobrīd Latvijas skolās īstenotajām vakara (maiņu), neklātienes un tālmācības izglītības programmām, kas licencētas saskaņā ar 2013.gada 6.augusta Ministru kabineta noteikumu Nr.530 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” 24.pielikumā noteiktajiem izglītības programmu paraugiem, un saskaņā ar Ministru kabineta 2013.gada 21.maija noteikumu Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” 27. un 28.pielikumā noteiktajiem izglītības programmu paraugiem.Valsts kontrole 2014.gada 31.janvāra revīzijas ziņojumā „*Valsts līdzekļu izlietojuma likumība, lietderība un efektivitāte, nodrošinot pedagogu atlīdzību*” ir secinājusi, ka noteikumu Nr.1616 „koeficienti tika aprēķināti, par pamatu ņemot īstenojamo izglītības programmu izmaksas un programmu specifiku”.Tādējādi nav iespējama protokollēmumā noteiktā papildu koeficienta krasa samazināšana, jo tas varētu nopietni apdraudēt vienotu izglītības standarta apguvi, radot draudus tiesiskās paļāvības principa ievērošanai izglītības sistēmā, ko uzsvēra visi vakara (maiņu) vidusskolu un tālmācības vidusskolu direktori, ar kuriem ministrijas speciālisti tikās projekta sagatavošanas laikā. Minētie skolu vadītāji ir rakstiski pauduši savu viedokli arī vēstulē ministrijas un valsts augstākajām amatpersonām.Lai gan vakara (maiņu) vidusskolas pamatuzdevums ir īstenot vispārējās vidējās izglītības programmas, lai nodrošinātu iespēju iegūt izglītību personām, kuras ģimenes apstākļu, darba, sociālekonomisku, veselības stāvokļa vai citu iemeslu dēļ nav ieguvušas vai neiegūst izglītību citās vispārējās izglītības iestādēs saskaņā ar „ES 2020” stratēģijas īstenošanu un Izglītības attīstības pamatnostādnēs 2014.-2020. gadam noteikto Latvijas izglītības attīstības mērķu sasniegšanu – jauniešu sociālās atstumtības riska mazināšanu un priekšlaicīgi mācības pametušo un izglītību neieguvušo skaita samazināšanu, Izglītības un zinātnes ministrija ir konstatējusi, ka mācību gada laikā aptuveni 600 jauniešu pamet minētās izglītības iestādes. Acīmredzot, skolas kritiski neizvērtē uzņemto audzēkņu vēlmi un iespējas sasniegt savu izglītošanās mērķi. Tādējādi daļa valsts finansējuma tiek iztērēta neefektīvi, un ir pamats veikt 7.3.apakšpunktā noteiktā papildu koeficienta korekciju no 0,8 uz 0,75. Papildus ministrija ir iestrādājusi Ministru kabineta 2008.gada 2.decembra noteikumu Nr. 990 “Noteikumi par Latvijas izglītības klasifikāciju” grozījumos tiesisko regulējumu, kas nodrošinās labāku neklātienes un tālmācības programmu kontroli Valsts izglītības informācijas sistēmā, jo tālmācības programmām tiks nodrošināts atsevišķs programmas kods.2012.gada 4.jūlijā ir noslēgts Sadarbības memorands starp Izglītības un zinātnes ministriju, arodbiedrību „**Latvijas izglītības vadītāju asociācija” un** Latvijas Izglītības un zinātnes darbinieku arodbiedrību, kura 4.punktā teikts, ka pedagogiem, kas līdz šim nav ieguvuši pedagoga profesionālās darbības kvalitātes novērtēšanas pakāpi (turpmāk – pakāpe), nodrošināt iespēju turpināt kvalitātes novērtēšanu. Savukārt 5.punkts nosaka, ka sākot no 2014.gada 1.septembra tiek uzsākta pedagogu darba samaksas diferenciācija atbilstīgi pedagogu profesionālās darbības kvalitātes novērtēšanas rezultātiem.Arī Izglītības likuma Pārejas noteikumu 36.punktā noteikts, ka Ministru kabinets līdz 2014.gada 31.maijam izdod noteikumus, kas nosaka pedagogu profesionālās darbības kvalitātes novērtēšanas kārtību un kritērijus, dokumentus, ko pedagogs iesniedz viņa profesionālās darbības kvalitātes novērtēšanai, pedagoģiskā darba stāžu, kas nepieciešams attiecīgās pakāpes piešķiršanai, kā arī pakāpi apliecinoša dokumenta paraugu. Izglītības likuma pārejas noteikumu 35.punktā noteikts, ka pedagogiem, kuru profesionālās darbības kvalitāte ir novērtēta laika posmā no 2009.gada 1.septembra līdz 2014.gada 31.maijam, pamatojoties uz Eiropas Sociālā fonda projekta "Pedagogu konkurētspējas veicināšana izglītības sistēmas optimizācijas apstākļos" ietvaros izstrādātiem kritērijiem un noteikto kārtību, piešķirtās pakāpes tiek pielīdzinātas pakāpēm, kuras saskaņā ar Izglītības likuma 14.panta 37.punktu noteicis Ministru kabinets. Tādēļ projektā precizēts 8.2 1.apakšpunkts, kas tiesiskajā regulējumā ietver visus pedagogus, kuri ieguvuši pakāpes, jo līdz šim piemaksu saņēma tikai Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” iesaistītie pedagogi.Tiesisko regulējumu 2014. gadā paredzēts īstenot Izglītības un zinātnes ministrijai pieejamo līdzekļu ietvaros - nepieciešamos resursus pedagogu darba samaksai (lai nodrošinātu pilnu finansējuma apmēru mērķdotācijām pašvaldībām 2014.gada septembrim – decembrim, atbilstoši normatīvajos aktos noteiktajam par pedagogu profesionālās darbības kvalitātes novērtēšanas rezultātiem visiem pedagogiem, kuri ieguvuši pakāpi) nodrošinot no atlikuma, kas 2014.gada 1. un otrajā ceturksnī izveidojies Izglītības un zinātnes ministrijas apakšprogrammā 01.05.00 "Dotācija privātajām mācību iestādēm” piešķirtajiem līdzekļiem valsts atbalsta izmaksai bērniem no pusotra gada vecuma līdz obligātās pirmsskolas izglītības programmas apguves uzsākšanai, ja pašvaldība bērnu nevar nodrošināt ar vietu pašvaldības pirmsskolas izglītības iestādē. Valsts kontroles revīzijas ziņojumā norādīts, ka skolās ir vērojama tendence nepamatoti izlietot valsts budžeta mērķdotāciju pedagogu atalgojumam, izmaksājot dažāda veida pabalstus un piemaksas, vai arī tieši pretēji - veidot mērķdotācijas uzkrājumus, tādēļ projektā ir paredzēts, ka par nepamatotu valsts piešķirtās mērķdotācijas izlietojumu, kā arī par nepatiesu informāciju par izglītojamo skaitu Valsts izglītības informācijas sistēmā, valsts būs tiesīga pieprasīt novadu un republikas pilsētu pašvaldībām atmaksāt valsts budžetā nepamatoti izlietoto pedagogu atalgojumam paredzēto finansējumu.Protokollēmumā Izglītības un zinātnes ministrijai tika uzdots projektā paredzēt, ka līdz attiecīgā gada 10.septembrim izglītības iestādes ievada un apstiprina informāciju par bērnu un skolēnu skaitu attiecīgā gada 5.septembrī, un mērķdotācija periodam no attiecīgā gada 1.septembra līdz nākamā gada 31.augustam tiek aprēķināta pēc bērnu un skolēnu skaita attiecīgā gada 5.septembrī. Izvērtējot ik gadus pedagogu izteikto neapmierinātību par ilgstošo neziņu par darba samaksas apmēru līdz pat septembra beigām, kā arī ievērojot Valsts kontroles revīzijas ziņojumā norādīto, ka pedagogi laikus brīdināmi par darba samaksas izmaiņām, ministrija ir nolēmusi nemainīt noteikumu Nr.1616 8.1 punktā noteikto mērķdotācijas aprēķināšanas laiku. Papildus informējam, ka šāda prakse tiek lietota arī Igaunijā.Izglītības un zinātnes ministrija ir izvērtējusi arī pedagoģiskās korekcijas programmu īstenošanas lietderību un konstatējusi, ka ļoti daudziem skolēniem nepieciešams papildu atbalsts, ko nevar sniegt tikai pedagogam noteiktajās individuālajās konsultācijās. Informējam, ka nav iespējams samazināt koeficientu visām pamatizglītības profesionālās ievirzes programmām, tādēļ programmām ar padziļinātu mūzikas mācīšanu saglabāts koeficients 1,3, jo jau ar esošo koeficientu ar grūtībām iespējams nodrošināt programmā apmaksājamo stundu norisi.Tomēr, lai ierobežotu nepamatotu programmu īstenošanu ar nolūku iegūt papildu finansējumu, projektā ietverts tiesiskais regulējums par to, ka līdz 2017.gada 1.septembrim no mērķdotācijas finansēs profesionāli orientēta virziena pamatizglītības programmas ar padziļinātu mācību priekšmetu mācīšanu, pedagoģiskās korekcijas programmas, vakara (maiņu) un neklātienes (tai skaitā – tālmācības) vispārējās izglītības programmas, kuru īstenošana sākta ne vēlāk kā 2014.gada 1.septembrī. Minētās programmas neierobežo tiesības bez maksas iegūt pamatizglītību un vidējo izglītību, jo 20.51. un 20.52. punktā minētās programmas ir papildu programmas, kas tiek īstenotas līdztekus pamatizglītības programmai; savukārt vakara (maiņu) un neklātienes (tai skaitā – tālmācības) vispārējās izglītības programmu īstenošana aptver visu valsti un pēdējos gados jaunas programmas atver tikai privātās izglītības iestādes.Vienlaikus ar projekta saskaņošanu notika noteikumu Nr.1616 4.punktā minētā izglītojamo uzskaite, kurā tika konstatēts, ka vairākās pašvaldībās ievērojami pieaugs gan 1.klašu skolēnu skaits, gan bērnu skaits piecgadīgo pirmsskolas grupās, pārsniedzot izglītojamo skaitu, kuri absolvēs šo pašvaldību izglītības iestādes. Tādējādi nepieciešams jauns tiesiskais regulējums (papildinot noteikumus Nr.1616 ar 4.¹ punktu , kas nosaka pašvaldību rīcību gadījumos, kad tām no 1.septembra nepieciešams papildu finansējums piecus gadus veco bērnu pedagogu darba samaksai. Ministrija, operatīvi reaģējot, ir saņēmusi 36 pašvaldību iesniegumus, kuros uzrādīts izglītojamo skaita pieaugums par 396 bērniem.Atbilstoši saskaņota arī noteikumu 5., 6.punkts un 8.1 punkta redakcija. |
| 3. | Projekta izstrādē iesaistītās institūcijas | Izglītības un zinātnes ministrija, vakara (maiņu) vidusskolu un tālmācības vidusskolu direktori.  |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz aptuveni 26800 pedagogiem un 1200 izglītības iestādēm, kā arī 110 novadu pašvaldībām un 9 republikas pilsētu pašvaldībām.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka efektīvāku valsts budžeta līdzekļu sadali pedagogu darba samaksai un nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 244 146 074 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 244 146 074 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 244 146 074 | 0 | 0 | 0 | 0 |
| 2.1. valsts pamatbudžets | 244 146 074 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma apmērs 2014.gadam saskaņā ar valsts budžetu kārtējam gadam norādīts tikai tām pašvaldību un privātajām izglītības iestādēm, kurām finansējumu aprēķina saskaņā ar MK noteikumos Nr.1616 noteikto

|  |
| --- |
| **Apstiprinātā finansējuma apmērs 2014.gadam,** |
| kas aprēķināts saskaņā ar 2009.gada 22.decembra noteikumos Nr.1616 |
| "Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai" noteikto. |
|   | **Apstiprinātā finansējuma apmērs 2014.gadam** |
|
| **62.resors** Mērķdotācija pašvaldībām | **239 651 630** |
| t.sk. |  |
| 05.00.00. Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām | **217 305 277** |
| *Mērķdotācija pašvaldībām - pašvaldību pamata un vispārējās vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām* | *215 738 057* |
| *Mērķdotācija pašvaldībām - pašvaldību speciālo izglītības iestāžu pedagogu darba samaksai un valsts sociālās apdrošināšanas obligātajām iemaksām* | *1 567 220* |
| 10.00.00. Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām | **22 346 353** |
| **15.resors** Izglītības un zinātnes ministrija | **4 494 444** |
| t.sk. |  |
| 01.05.00. Dotācija privātajām mācību iestādēm | **4 494 444** |
| **Kopā** | **244 146 074** |

Saskaņā ar Ministru kabineta 2013.gada 3.decembra sēdes protokollēmuma (prot. Nr.64) 48.§ 11.punktā noteikto, Izglītības un zinātnes ministrijai ir nepieciešams papildu finansējums, lai nodrošinātu pedagogu darba samaksu pilnā apmērā paredzot finansējumu pedagogu papildu pienākumu (klases audzināšana, stundu (nodarbību) gatavošana, skolēnu darbu labošana) un atbalsta pasākumu (konsultācijas, pagarinātās dienas grupas) veikšanai 40% no mācību stundu plāna īstenošanai aprēķinātās mērķdotācijas, kas indikatīvi ir 2014.gadā līdz 1,2 milj. *euro*, 2015.gadā līdz 2,8 milj. *euro* un 2016.gadā līdz 2,8 milj. *euro*.Lai nodrošinātu pedagogu darba samaksu 2014.gadā, plānots pārdalīt finansējumu no Izglītības un zinātnes ministrijas apakšprogrammā 01.05.00 "Dotācija privātajām mācību iestādēm” piešķirtajiem līdzekļiem valsts atbalsta izmaksai bērniem no pusotra gada vecuma līdz obligātās pirmsskolas izglītības programmas apguves uzsākšanai, ja pašvaldība bērnu nevar nodrošināt ar vietu pašvaldības pirmsskolas izglītības iestādē. Atbilstoši **2014.gada 6.maija sēdes** protokollēmuma (prot. Nr.26) 27.§ 1.punktā noteiktam, nepieciešamos resursus pedagogu darba samaksai 2014.gadā līdz 1 204 535 *euro* (lai nodrošinātu pilnu finansējuma apmēru 62.resoram “Mērķdotācijām pašvaldībām” 2014.gada septembrim – decembrim, atbilstoši normatīvajos aktos noteiktajam, tai skaitā finansējumu par pedagogu papildu pienākumu (klases audzināšana, stundu (nodarbību) gatavošana, skolēnu darbu labošana) un atbalsta pasākumu (konsultācijas, pagarinātās dienas grupas) veikšanu 40% apmērā no mācību stundu plāna īstenošanai aprēķinātās mērķdotācijas, kā arī Izglītības un zinātnes ministrijai izglītojamo skaita pieaugumam privātajās izglītības iestādēs) nodrošināt no atlikuma, kas 2014.gada 1.ceturksnī faktiski ir izveidojies Izglītības un zinātnes ministrijas apakšprogrammā 01.05.00 "Dotācija privātajām mācību iestādēm” no plānotajiem līdzekļiem valsts atbalsta izmaksai bērniem no pusotra gada vecuma līdz obligātās pirmsskolas izglītības programmas apguves uzsākšanai, ja pašvaldība bērnu nevar nodrošināt ar vietu pašvaldības pirmsskolas izglītības iestādē.Savukārt, atbilstoši **2014.gada 6.maija sēdes** protokollēmuma 27.§ 3.punktā noteiktam, Izglītības un zinātnes ministrija līdz 2014.gada 16.jūnijam iesniegs Ministru kabinetā atbilstoši Likuma par budžetu un finanšu vadību 9.panta piecpadsmitajai daļai sagatavotu ar Finanšu ministriju saskaņotu Ministru kabineta rīkojuma projektu par apropriācijas pārdali starp resoriem pedagogu darba samaksas nodrošināšanai, norādot valsts budžeta finansējuma sadalījumu starp resoriem atbilstoši izglītojamo skaitam Valsts izglītības informācijas sistēmā 2014.gada 27.maijā.Izglītības un zinātnes ministrija, atbilstoši 2014.gada 6.maija Ministru kabineta dotajam uzdevumam (protokols Nr.26, 27§) ir izvērtējusi nepieciešamo resursu apjomu pedagogu darba samaksai 2014.gadā, lai nodrošinātu pilnu finansējuma apmēru 62.resoram “Mērķdotācijām pašvaldībām” 2014.gada septembrim – decembrim, atbilstoši normatīvajos aktos noteiktajam, tai skaitā finansējumu par pedagogu papildu pienākumu (klases audzināšana, stundu (nodarbību) gatavošana, skolēnu darbu labošana) un atbalsta pasākumu (konsultācijas, pagarinātās dienas grupas) veikšanu 40% apmērā no mācību stundu plāna īstenošanai aprēķinātās mērķdotācijas, kā arī Izglītības un zinātnes ministrijai izglītojamo skaita pieaugumam privātajās izglītības iestādēs pedagogu darba samaksai atbilstoši izglītojamo skaitam Valsts izglītības informācijas sistēmā 2014.gada 27.maijā.Pilnu finansējuma apmēru pedagogu darba samaksai 62.resoram “Mērķdotācijām pašvaldībām” atbilstoši izglītojamo skaitam Valsts izglītības informācijas sistēmā 2014.gada 27.maijā 2014.gada septembrim – decembrim un 2015.gadam iespējams nodrošināt piešķirtā finansējuma ietvaros.Lai no 2014.gada 1.septembra Izglītības un zinātnes ministrijas apakšprogrammas 01.05.00 "Dotācija privātajām mācību iestādēm” ietvaros nodrošinātu pedagogu darba samaksu privātajās izglītības iestādēs atbilstoši noteikumiem Nr.1616 un noteikumiem Nr.1037 atbilstoši izglītojamo skaitam Valsts izglītības informācijas sistēmā 2014.gada 27.maijā 2014.gadā papildus nepieciešami 747 810 *euro*, 2015.gadā un turpmāk papildus nepieciešami 827 241 *euro*. (aprēķins pielikumā)Lai 2014.gadā Izglītības un zinātnes ministrijas apakšprogrammas 01.05.00 "Dotācija privātajām mācību iestādēm” ietvaros nodrošinātu pedagogu darba samaksu privātajās izglītības iestādēs atbilstoši noteikumiem Nr.1616 un noteikumiem Nr.1037 Izglītības un zinātnes ministrija pēc Ministru kabineta akcepta saņemšanas plāno izmantot neizlietoto līdzekļu atlikumu, kas 2014.gada pirmajā un otrajā ceturksnī izveidojies no Izglītības un zinātnes ministrijas apakšprogrammā 01.05.00 "Dotācija privātajām mācību iestādēm” piešķirtajiem līdzekļiem valsts atbalsta izmaksai bērniem no pusotra gada vecuma līdz obligātās pirmsskolas izglītības programmas apguves uzsākšanai, ja pašvaldība bērnu nevar nodrošināt ar vietu pašvaldības pirmsskolas izglītības iestādē.Lai nodrošinātu pedagogu darba samaksu privātajās izglītības iestādēs atbilstoši noteikumiem Nr.1616 un noteikumiem Nr.1037 2015.gadā un turpmākajos gados nepieciešams palielināt bāzes izdevumus 2015. – 2017.gadam Izglītības un zinātnes ministrijas apakšprogrammā 01.05.00 "Dotācija privātajām mācību iestādēm" par 827 241 *euro* gadā.Izglītības un zinātnes ministrija atbilstoši izglītojamo skaitam Valsts izglītības informācijas sistēmā 2014.gada 1 septembrī izvērtēs nepieciešamo resursu apjomu pedagogu darba samaksai 2015.gadā un turpmāk, lai nodrošinātu pilnu finansējuma apmēru 62.resoram “Mērķdotācijām pašvaldībām” un Izglītības un zinātnes ministrijas apakšprogrammā 01.05.00 "Dotācija privātajām mācību iestādēm” 2015.gadam un turpmākajiem gadiem atbilstoši normatīvajos aktos noteiktajam un nepieciešamības gadījumā, ja tiks konstatēts būtisks izglītojamo skaita pieaugums salīdzinot pret 2014.gada 27.maiju, iesniegs attiecīgus priekšlikumus finansējuma palielinājumam, izskatīšanai 2015.gada budžeta sagatavošanas procesā.Noteikumu projekta 1. un 2.punkta īstenošana 2014.gadā tiks nodrošināta piešķirtā finansējuma ietvaros. Prognozēts, ka izglītojamo skaits piecu gadu vecuma pirmsskolas grupās uz 2014.gada 1.septembri pieaugs par 394 izglītojamajiem, plānotā finanšu ietekme 2014.gadā 81 568 *euro.* (aprēķins 2.pielikumā). |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar projektu tiek virzīti: Ministru kabineta noteikumu projekti:1. **„Grozījumi Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (izskatīti MKK sēdē 28.04.14. prot.Nr.16 4.§) un
2. **„**Pedagogu profesionālās darbības kvalitātes novērtēšanas kārtība” (Izsludināts VSS 13.04.2014.prot Nr.10 12.§).
 |
| 2. | Atbildīgā institūcija | Izglītības un zinātnes ministrija  |
| 3. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, novadu un republikas pilsētu pašvaldības. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar . |
| Cita informācija | Nav |

*Anotācijas V un VI sadaļa – projekts šīs jomas neskar.*

Izglītības un zinātnes ministre I.Druviete

Vīzē: Valsts sekretāre S.Liepiņa

09.06.2014 16:11

2888

A.Āboliņa

67047930, anita.abolina@izm.gov.lv,